CELEX: 31981D0365
Language: el
Date: 1981-05-12 00:00:00
Title: 81/365/ΕΟΚ: Απόφαση τού Συμβουλίου τής 12ης Μαΐου 1981 περί διαθέσεως στίς ιταλικές αρχές μαλακού αρτοποιήσιμου σίτου τόν οποίο κατέχει ο ιταλικός οργανισμός παρεμβάσεως

Avis juridique important

|

31981D0365

81/365/ΕΟΚ: Απόφαση τού Συμβουλίου τής 12ης Μαΐου 1981 περί διαθέσεως στίς ιταλικές αρχές μαλακού αρτοποιήσιμου σίτου τόν οποίο κατέχει ο ιταλικός οργανισμός παρεμβάσεως  

Επίσημη Εφημερίδα αριθ. L 135 της 22/05/1981 σ. 0031

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Μαΐου 1981  περί διαθέσεως στις ιταλικές αρχές μαλακού αρτοποιήσιμου σίτου τον οποίο κατέχει ο ιταλικός οργανισμός παρεμβάσεως  (81/365/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1187/81 (2), και ιδίως το άρθρο 7 παράγραφος 4,  τον κανονισμό (ΕΟΚ) αριθ. 2738/75 του Συμβουλίου της 29ης Οκτωβρίου 1975 περί καθορισμού των γενικών κανόνων παρεμβάσεως στον τομέα των σιτηρών (3), και ιδίως το άρθρο 4,  την πρόταση της Επιτροπής,  Εκτιμώντας:  ότι ο Mezzogiorno επλήγη από σεισμό οι συνέπειες του οποίου είναι δραματικές για τους εν λόγω πληθυσμούς· ότι είναι ανάγκη να συμπληρωθεί η ήδη χορηγηθείσα ενίσχυση εκτάκτου ανάγκης δια διαθέσεως στις ιταλικές αρχές μαλακού αρτοποιήσιμου σίτου κατεχόμενου από τον ιταλικό οργανισμό παρεμβάσεως, με τους κατά το δυνατόν ευνοϊκότερους όρους οι οποίοι να συμβιβάζονται με την κοινή οργάνωση της αγοράς στον τομέα των σιτηρών·  ότι, για να αντιμετωπισθεί αυτή η ιδιαίτερη κατάσταση, πρέπει να καθορισθεί διαδικασία διαθέσεως προς πώληση άλλη από αυτή που προβλέπεται στο άρθρο 3 του κανονισμού (ΕΟΚ) αριθ. 2738/75·  ότι οι διατάξεις που καλύπτουν τη λογιστική πλευρά της ανωτέρω ενέργειας πρέπει να ευθυγραμμισθούν με τις ρυθμίσεις που καθορίζονται από τον κανονισμό (ΕΟΚ) αριθ. 787/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των σιτηρών και της όρυζας (4), όπως τροποποιήθηκε τελευταία από τον κανονισμό (ΕΟΚ) αριθ. 354/78 (5),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο ιταλικός οργανισμός παρεμβάσεως θέτει στη διάθεση των ιταλικών αρχών ποσότητα 135 000 τόνων αρτοποιήσιμου μαλακού σίτου με σκοπό να χρησιμοποιηθεί για τις ανάγκες των σεισμοπαθών του Mezzogiorno.  Η εν λόγω ενέργεια πρέπει να γίνει πριν από την 1η Αυγούστου 1981.  Άρθρο 2  Η τιμή πωλήσεως στις ιταλικές αρχές του προϊόντος, που αναφέρεται στο άρθρο 1, είναι ίση με την τιμή αναγωγής που ισχύει το Μάιο του 1981 προσαυξημένη κατά 1,80 ECU ανά τόνο.  Ο ιταλικός οργανισμός παρεμβάσεως εγγράφει στο λογαριασμό, που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 787/69, τις ποσότητες που  ραναφέρονται στο άρθρο 1 της παρούσας αποφάσεως, το αργότερο στις 31 Ιουλίου 1981.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 12 Μαΐου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 121 της 5. 5. 1981, σ. 1.  (3) ΕΕ αριθ. L 281 της 1. 11. 1975, σ. 49.  (4) ΕΕ αριθ. L 105 της 2. 5. 1969, σ. 4.  (5) ΕΕ αριθ. L 50 της 22. 2. 1978, σ. 4.